
יציאת מצרים
ביצוע עדין, רגיש ומדויק של השחקנית אסנת זיביל, שמעוררת הרבה הזדהות ומצליחה להעביר בצורה מרשימה את החיפוש של הילדה האבודה אחרי סדר ביקום שהולך ומאבד את העוגנים שלו 
שי בר יעקב, ידיעות אחרונות

אסנת זיביל בונה את הדמות בהדרגה נבונה, וכמעט בלי משים מאפיינת בעיצוב מרגש את המעבר מילדות ושמחת חיים אל בגרות ואפלה פנימית. ושוב, אני שמח להסכים עם נימוקי חבר השופטים
צבי גורן, אתר במה.

זיביל כובשת את הבמה ואת הלב בזכות המינימליזם והמשחק הנקי מגוזמאות. הניצוץ בעיניה מחזק את הכנות של הרגע התיאטרלי שהיא מייצרת. המילים רוקמות עולם מלא ושלם של הילדה מתוך רטרוספקטיבה ולא נוסטלגיה ובכך כוחו. ילדים במחזות מוצגים בדרך כלל כמלאכיים, פגיעים, חסרי ישע וברוב המקרים מקסימים. בודנקין בחרה להציג גם צדדים אחרים שקיימים בילדים כמו זדון ורוע, ובכך יש לא מעט אומץ. המחזה כתוב היטב, מעורר מחשבה על נקודת מבטם של ילדים על החיים פה. הצגה מטלטלת דווקא בזכות האנדרסטייטמנט שמאפשר לדרמה לרחוש בניואנסים ובין המילים, דרך אינטונציות ומימיקה במרחב תנועה מצומצם. במילים אחרות, כמה הרבה ניתן לעשות בכמה מעט. שחקנית מצוינת.

מרב ידילוביץ', אתר ynet
הייחוד כאן היה דווקא באיפוק. ההצגה ראויה לציון לשבח בו זכתה. זה תיאטרון
יובל בן עמי, ישראל היום

"…Asnat Zibil perfectly captures 10-year-old Nurit through the rhythms, intonations and movements of a child, thereby allowing us to see the woman and the child simultaneously."  Helen Kaye, The Jerusalem Post 
בצורה חיה להפליא משחזרת ההצגה את החוויה וההתנהגות של ילדה בגיל רגיש זה, בין ילדות לנעורים, כשנוחתות עליה החדשות הקשות
פרופ' עמיה ליבליך

